
ДО

ОБЩИНСКИ СЪВЕТ 

БУРГАС

Д О К Л А Д Н А   З А П И С К А

от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Прекратяване на съсобственост между Община Бургас и физическо лице, чрез продажба на 37/819 кв. м идеални части от УПИ ІІІ-287, кв. 26, целият с площ 819 кв. м, по плана на с. Извор, Община Бургас - частна общинска собственост
УВАЖАЕМИ ОБЩИНСКИ СЪВЕТНИЦИ, 
В Община Бургас е постъпило заявление с вх.№94-01-19621/2/06.03.2017г. от Тонка Стоянова Иванова, с искане за прекратяване на съсобственост в УПИ ІІІ-287, кв.26, по плана на с. Извор, Община Бургас, чрез изкупуване на общинските идеални части от цитирания имот. 

Община Бургас притежава 37/819 кв. м идеални части от урегулиран поземлен имот (УПИ) ІІІ-287 в кв. 26, целият с площ 819 кв. м, отреден "за жилищно строителство" по плана на с. Извор, Община Бургас, идентичен с поземлен имот (ПИ) с идентификатор 32367.501.482, целият с площ 819 кв. м по КККР на с.Извор, Община Бургас, за които идеални части има съставен Акт №8817/13.12.2017г. за частна общинска собственост. 
Заявителят Тонка Стоянова Иванова е собственик на 740/819 кв. м ид. части от УПИ ІІІ-287 в кв.26, целият с площ от 819 кв. м, по плана на с. Извор, Община Бургас, съгласно Нот. акт №010, том ІІ, рег. №1122, дело №298 от 23.12.1998г., вписан с акт№192, том ХІХ, дело №9321, вх. рег. №3704 на 28.12.1998г. в Служба по вписванията – гр. Бургас. 

Собствените на Община Бургас 37/819 кв. м ид. части от УПИ ІІІ-287, кв.26, по плана на с. Извор, Община Бургас, не отговарят на изискванията на чл. 19 от Закона за устройство на територията (ЗУТ) за обособяване на самостоятелен урегулиран поземлен имот. 
Съсобственият имот не носи никакви приходи на Общината и в същото време тя е данъчно задължена. Целесъобразно е прекратяване на съсобствеността в имота чрез продажба на дела на Община Бургас по пазарни цени.
В изпълнение разпоредбите на чл. 41, ал. 2, във връзка с чл. 22, ал. 3 от ЗОС, е възложено изготвяне на пазарна оценка на 37/819 кв. м ид. части от УПИ ІІІ-287, кв.26, по плана на с. Извор, Община Бургас, на оценител, член на КНОБ, определена в размер на 790 (седемстотин и деветдесет) лева, без ДДС.
Данъчната оценка на имота, предмет на продажба е 84,40 (осемдесет и четири лева и четиридесет стотинки) лева.

Имотът е включен в Годишната програма за управление и разпореждане с общинската собственост на Община Бургас за 2018 г. по реда на чл. 8, ал. 9 от ЗОС.
Предвид изложеното и на основание правомощията ми по чл. 60, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет – Бургас и като взех предвид решение от 09.03.2018г. на Комисия, назначена с моя Заповед №2710/30.09.2016г., което възприемам изцяло, предлагам Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 36, ал. 1, т. 2 от Закона за общинската собственост, чл. 41, ал.1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното
Р Е Ш Е Н И Е:

Да се прекрати съсобствеността между Община Бургас и Тонка Стоянова Иванова с ЕГН *** и постоянен адрес: гр. Бургас, ж.к. „Меден Рудник“, ***, чрез продажба на 37/819 (тридесет и седем от осемстотин и деветнадесет) кв. м идеални части от недвижим имот, актувани с Акт №8817/13.12.2017г. за частна общинска собственост, представляващи идеална част от урегулиран поземлен имот (УПИ) ІІІ-287 (три римско за имот планоснимачен номер двеста осемдесет и седем) в кв. 26 (двадесет и шест), целият с площ 819 (осемстотин и деветнадесет) кв. м, отреден "за жилищно строителство" по плана на с. Извор, Община Бургас, при граници на целия имот: север, северозапад – ул. Тодор Каблешков, ул. Димитър Благоев; изток – УПИ ІV и УПИ V; юг, югоизток – УПИ ХVІІІа-287; югозапад – УПИ ІІ, идентичен с поземлен имот (ПИ) с идентификатор 32367.501.482 (три две три шест седем точка пет нула едно точка четири осем две), целият с площ 819 (осемстотин и деветнадесет) кв. м по КККР на с. Извор, Община Бургас, при съседи: 32367.501.591, 32367.501.481, 32367.501.287, 32367.501.483, 32367.501.289, 32367.501.562, за сумата от 790 (седемстотин и деветдесет) лева, без ДДС.
Приложение: Заявление вх.№94-01-19621/2/06.03.2017г.; Акт №8817/13.12.2017г. за частна общинска собственост; Скица №15-156322-14.03.2018г., издадена от СГКК-гр.Бургас, Комбинирана скица между ПУП и КК на с. Извор, издадена от Община Бургас; Нот. акт №010, том ІІ, рег. №1122, дело №298 от 23.12.1998г., вписан с акт№192, том ХІХ, дело №9321, вх. рег. №3704 на 28.12.1998г. в Служба по вписванията – гр. Бургас; Протокол от 09.03.2018г. на комисията, назначена от Кмета на Община Бургас; Удостоверение за данъчна оценка №5202033664/28.11.2017г., издадено от дирекция МПДТР при Община Бургас; Експертна оценка от лицензиран оценител.

ДИМИТЪР НИКОЛОВ 
Кмет на Община Бургас

Съгласували:

ЗЛАТИНА ГЕОРГИЕВА, Директор на дирекция ПНО

ЖИВКО ДИМИТРОВ, Директор на дирекция УОС

ИНЖ. МИНКА ЧАУШЕВА, Началник-отдел ОС 

КАТЕРИНА СИДЕРОВА-ГРУДОВА, Гл. юрисконсулт в дирекция УОС

Изготвил: 
инж. Райна Димова

Ст. експерт в дирекция УОС
